……………………….napirend

Előterjesztve: a Közoktatási, Közművelődési,

Sport és Informatikai Bizottsághoz

**E L Ő T E R J E S Z T É S**

**a Képviselő-testület 2017. április 27-ei ülésére**

**Tárgy: V**élemény intézményi átszervezésekről

**Készítette:** …………………………………….Ötvös Zoltán irodavezető

**Egyeztetve**: …………………………………….Dankó Virág alpolgármester

**Látta:** ……………………………………………dr. Szalai Tibor jegyző

A napirend tárgyalása zárt ülést nem igényel.

**Tisztelt Képviselő-testület !**

A Közép-Budai Tankerületi Központ a fenntartásában működő köznevelési intézmények tekintetében átszervezéseket tervez.

*A nemzeti köznevelésről szóló 2011. évi CXC. törvény (továbbiakban: Nktv) 4. § 11. pontja* szerint intézményátszervezés minden olyan fenntartói döntés, amely az intézmény szakmai alapdokumentumainak – az Nktv *21. § (3) bekezdésében* felsoroltak közül - módosításával jár. *Az Nktv 84. § (7) bekezdés (d) pontja* értelmében a fenntartó legkésőbb a módosítás tervezett végrehajtása éve májusának utolsó munkanapjáig hozhat döntést a nevelési-oktatási intézmény átszervezésével kapcsolatban. A fenntartónak - az *Nktv 83. § (4) bekezdés h) pontja* értelmében - az átszervezéssel összefüggő döntése előtt be kell szereznie a *vagyonkezelésében levő ingatlan tulajdonos önkormányzatának véleményét.*

**A tervezett átszervezések:**

1. **Az intézmények átszervezésében közös változás a sajátos nevelési igényű tanulók ellátásának rendezéséből fakadó feladatmegosztás**.

Az Nktv 3.§-a értelmében a köznevelési intézményekben a **sajátos nevelési igényű** és beilleszkedési, tanulási magatartási nehézségekkel küzdő gyermekek speciális igényeinek figyelembevétele, egyéni képességeikhez igazodó, legeredményesebb fejlődésük elősegítése **kiemelt feladat.** Az egyenletes ellátás kialakítása érdekében a Közép-Budai Tankerületi Központ tankerületi szinten szeretné megoldani ezt a feladatot.

A sajátos nevelési igényű tanulók ellátása érdekében az intézmények feladatvállalásának bővítése során, a sajátos nevelési igény típusa szerinti ellátást – figyelembe véve a területi lefedettséget, illetve az ellátandó feladat nagyságát – egyenlően osztjuk szét az intézmények között.

1. **Utazó-gyógypedagógusi hálózat átszervezése – EGYMI kialakítása**

Az Nktv őszi módosítása kapcsán jelent meg, hogy utazó-gyógypedagógusi hálózat 2018 őszétől csak Egységes Gyógypedagógiai Módszertani Intézmény (továbbiakban:EGYMI) keretében működhet. A Közép-Budai Tankerületi Központ számára a sajátos nevelési igényű tanulók egyenlő és szakszerű ellátása kiemelt feladat, melyhez az **EGYMI kialakítása a koordináció és ellátás-szervezés megoldása szempontjából kiváló lehetőség.**

A három kerületet magába foglaló Tankerületi Központban jelenleg az utazó-gyógypedagógusi hálózat kerületenként, egy-egy intézményhez rendelve működik. Az EGYMI kialakítására a jogszabályi előírások figyelembe vételével a Fekete István Általános Iskolában (1126 Budapest, Orbánhegyi út 7.) kerül sor. A már meglévő hálózat átszervezéssel kerül az új tagintézménybe, s az eddig ezt a feladatot ellátó intézményektől pedig a feladat törlése kerül. Ezek után **a sajátos nevelési igényű tanulókkal kapcsolatos feladatokat már intézményesült formában fogják ellátni.** A Klebelsberg Központtal és az EMMI-vel egyeztetve az EGYMI 2017 szeptemberétől két intézményegységből fog állni: általános iskolai fejlesztő nevelést-oktatást végző intézményegységből és utazó-gyógypedagógusi hálózatból. Az EGYMI kialakítása a jelenleg a három kerületben működő utazó gyógypedagógusi hálózat egyesítésével történik, melyhez a személyi feltételek adottak. A három kerületben ellátandó közel 350 gyermek szakértői véleményében foglaltak biztosításához a személyi állomány tankerületi szinten rendelkezésre áll. Az infrastruktúrát és eszközöket a Fekete István Általános Iskolán keresztül biztosítják, mely intézmény - pályázati úton szerzett – az EGYMI működéséhez szükséges eszközparkkal rendelkezik.

**Átszervezések intézményi bontásban:**

**Budenz József Általános Iskola és Gimnázium**:

* ***az intézményegységenkénti maximális létszám:***

*a)****általános iskola: 490 főről 550 főre,***

*b)****gimnázium: 210 főről 180 főre változik***

Indoklás: Az általános iskola vonatkozásában a maximális létszám emelése indokolt, mivel felmenő rendszerben már évfolyamonként három osztállyal működik. A gimnázium öt osztályt működtet, így a maximális létszám180 főre történő változtatása indokolt.

**Csik Ferenc Általános Iskola és Gimnázium**

***a sajátos nevelési igényű tanulók integrált nevelése-oktatása bővül a beszédfogyatékos (nyelvfejlődési zavarral küzdő) tanulók ellátásával***

* ***sajátos nevelési igényű tanulók létszáma tanulócsoportonként maximum 2fő***

**Fillér Utcai Általános Iskola:**

* ***az iskola maximális létszáma 640 főről 660 főre változik;***
* ***feltüntetésre kerül az angol nyelv emeltszintű oktatása, évfolyamonként egy osztályban***

Indoklás: Az intézmény a szakmai alapdokumentumában megadott létszámot átlépte, ezért az emelés szükséges. Az angol nyelvű oktatás feltüntetése az iskola jelenlegi működésének pontos megjelenítése érdekében szükséges.

**Klebelsberg Kuno Általános Iskola és Gimnázium:**

 **- *a sajátos nevelési igényű tanulók integrált nevelése-oktatása bővül***

*a)* ***beszédfogyatékos (nyelvfejlődési zavarral küzdő),***

*b)* ***érzékszervi fogyatékos - látássérült (gyengén látó) tanulók ellátásával;***

* ***sajátos nevelési igényű tanulók létszáma tanulócsoportonként maximum 2fő***
* ***az iskola maximális létszáma 870 főről 890 főre változik***

Indoklás: Az intézmény jelenlegi létszáma a jogviszonyt szüneteltető tanulókkal 888 fő, az emelés indokolt.

**Budapest II. Kerületi II. Rákóczi Ferenc Gimnázium**:

* ***az iskola maximális létszáma 730 főről 780 főre változik***

Indoklás: Az intézmény felmenő rendszerben egy hatévfolyamos nyelvi osztállyal bővült, a fejlődés most 25 osztálynál tart. Előreláthatólag 2019/20.tanévre az intézmény osztályai 26-ra bővülnek, s ezzel el is éri a maximális kapacitását. Szakmai alapdokumentuma szerinti 750 főt már most is túllépi, ezért a létszámemelés indokolt.

Az **Újlaki Általános Iskola:**

 ***törlésre kerül az egységes konduktív módszertani feladat (utazó gyógypedagógusi hálózat)***

Indoklás: A három kerületet magába foglaló Tankerületi Központban jelenleg utazó-gyógypedagógusi hálózat kerületenként egy-egy intézményhez rendelve működik. Az EGYMI kialakítására - a jogszabályi előírások figyelembe vételével - a Fekete István Általános Iskolában kerül sor. A már meglévő hálózat átszervezéssel kerül az új tagintézménybe, s az eddig ezt a feladatot ellátó intézményektől a feladat törlése kerül.

A fentiek alapján kérem a Tisztelt Képviselő-testületet, hogy az előterjesztést tárgyalja meg és a határozati javaslatot fogadja el.

H a t á r o z a t i j a v a s l a t

A Képviselő-testület a kerületi intézmények átszervezésével kapcsolatban az alábbi véleményt alakította ki:

„A Közép-Budai Tankerületi Központ által tervezett átszervezési javaslatokat a felsorolt intézményekben támogatja. A létszámnövekedéshez és feladatbővüléshez a személyi, tárgyi feltételeket a Közép-Budai Tankerületi Központ biztosítja.

**Budenz József Általános Iskola és Gimnázium**:

* ***az intézményegységenkénti maximális létszám:***

*a)****általános iskola: 490 főről 550 főre,***

*b)****gimnázium: 210 főről 180 főre változik***

**Csik Ferenc Általános Iskola és Gimnázium**

***a sajátos nevelési igényű tanulók integrált nevelése-oktatása bővül a beszédfogyatékos (nyelvfejlődési zavarral küzdő) tanulók ellátásával***

* ***sajátos nevelési igényű tanulók létszáma tanulócsoportonként maximum 2fő***

**Fillér Utcai Általános Iskola:**

* ***az iskola maximális létszáma 640 főről 660 főre változik;***
* ***feltüntetésre kerül az angol nyelv emeltszintű oktatása, évfolyamonként egy osztályban***

**Klebelsberg Kuno Általános Iskola és Gimnázium:**

 **- *a sajátos nevelési igényű tanulók integrált nevelése-oktatása bővül***

*a)* ***beszédfogyatékos (nyelvfejlődési zavarral küzdő),***

*b)* ***érzékszervi fogyatékos - látássérült (gyengén látó) tanulók ellátásával;***

* ***sajátos nevelési igényű tanulók létszáma tanulócsoportonként maximum 2fő***
* ***az iskola maximális létszáma 870 főről 890 főre változik***

**Budapest II. Kerületi II. Rákóczi Ferenc Gimnázium**:

* ***az iskola maximális létszáma 730 főről 780 főre változik***

**Újlaki Általános Iskola:**

 ***törlésre kerül az egységes konduktív módszertani feladat (utazó gyógypedagógusi hálózat)”***

Felkéri a Polgármestert, hogy a tulajdonosi Önkormányzat véleményét a Közép-Budai Tanterületi Központ igazgatójához juttassa el.

**Felelős:** polgármester

**Határidő: azonnal**

*( A határozati javaslat elfogadásához egyszerű többségű szavazati arány szükséges.)*

B u d a p e s t, 2017. április 11.

 **Dr. Láng Zsolt**

 **polgármester**